**Fysisk arbejdsmiljø**

Skriv i punktopstilling alle de elementer du kender indenfor fysisk arbejdsmiljø.

Snak evt. sammen med de andre, om de kender nogle ting, man skal tænke på omkring det fysiske arbejdsmiljø.

Gå herefter ud i værkstederne og tag billeder af nogle af de elementer, som man skal tænke på, når man skal have et godt og sikkert fysisk arbejdsmiljø.

Åben nu din temaopgave og find siden om fysisk arbejdsmiljø.

Skriv et afsnit om hvad fysisk arbejdsmiljø er, og hvad konsekvenserne kan være for en virksomhed der ikke overholder love og regler om det fysiske arbejdsmiljø.

Udvælg et antal elementer du vil beskrive nærmere – gerne nogle, som du har billeder af.

Sæt billederne ind i word-dokumentet. For hvert billede skriver du en tekst om, hvorfor det er vigtigt at tænke på netop dette element/situation. Hvad kan konsekvenserne være, hvis man ikke overholder reglerne.